AJD แจงอยู่ในช่วงเจรจาอาลีบาบาเข้าลงทุนกิจการ-เผยยังไร้ข้อสรุป
AJD แจงยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบาเท่านั้น ยังไม่มีข้อสรุปใด ๆ และปัจจุบันยังไม่ได้รับหนังสือแจ้งอย่างเป็นทางการ แต่อย่างใด ทั้งนี้หากมีความคืบหน้าเพิ่มเติม ทางบริษัทจะได้แจ้งให้ทราบต่อไป
3 พ.ย. 2558

บริษัท คราวน์เทค แอดวานซ์ จำกัด (มหาชน) หรือ AJD ระบุว่า ตามที่ได้มีข่าวปรากฏตามสื่อสิ่งพิมพ์เมื่อวันที่  3  พฤศจิกายน 2558 เกี่ยวกับการเข้าซื้อบริษัทของกลุ่ม อาลีบาบา ประเทศสาธารณรัฐประชาชนจีนความละเอียดแจ้งแล้วนั้น 
ทั้งนี้ บริษัทชี้แจ้งว่า บริษัทยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบาเท่านั้น ยังไม่มีข้อสรุปใด ๆและปัจจุบัน บริษัทฯ ยังไม่ได้รับหนังสือแจ้งอย่างเป็นทางการ แต่อย่างใด ทั้งนี้หากมีความคืบหน้าเพิ่มเติม  ทางบริษัทจะได้แจ้งต่อตลาดหลักทรัพย์และนักลงทุนทุกท่านให้ทราบโดยเร็วต่อไป
อนึ่ง สำหรับการเข้าร่วมทุนกับ  YTO Express Co., Ltd.  ประเทศสาธารณรัฐประชาชนจีน    ในเรื่องการทำโลจิสติกส์  โดยปัจจุบันฝ่ายจัดการของบริษัทฯ   อยู่ระหว่างการพิจารณาแผนธุรกิจและกรอบการทำงานกับ  YTO Express Co., Ltd. เพื่อสรุปกรอบการเข้าลงทุนซึ่งคาดว่าจะสรุปการเข้าลงทุนได้ภายในไตรมาส 4 ปีนี้  และบริษัทจะได้นำเสนอต่อคณะกรรมการบริษัทเพื่อพิจารณา และปฏิบัติตามหลักเกณฑ์ที่เกี่ยวข้องต่อไป
ขณะที่ช่วงบ่ายตลาดหลักทรัพย์แห่งประเทศไทย ประกาศขึ้นเครื่องหมาย SP หุ้น AJD  ตั้งแต่รอบการซื้อขายบ่ายวันที่ 3 พ.ย. 2558 เป็นต้นไป